vanden selven ambachte Ende de voirs henrick den heen
vanden raide des stad van loeven te kynnen gegeve hadde
dat hij mits der selv oirloghen lamerlijcken tsijne vloren
hadde en afgebraet was wair ome hem van noode was
alle neringhe te sueken dair mede hij hem en de
zijne soude moegen onderhouden en aen den selve raide
ernstelijck vsocht tselve zijn ambacht wederome te moege
gebruycken Soe is bijden voirs raide uutgesproken en
geordineert dat de voirs henrick van nu voirtaen
tvoirs molders ambacht sal moegen gebruycken ende
hem dair mede generen Behalven dat hij op dat hij
des vanden ambachthonders vsocht werdt gehouden sal
zijn te spreken voe alsulcken borchtochten als de selve
henrick tanden tijden geweygert hadde en oick schot
en tot vand voirs ambachte gelijck den anden vand
selve ambachte sculdich zijn te gheldene en te betalen
cor pynnock buetsselle burg berghe tymple scabinis
et aliis de consilio februarii x
It den dach van rechte op heden dienen inde
banck voe meye en scepen van loeven tusschen
henrick van boesschot geleydt zijnde uut machte va
scepen brieve van loeven tot allen den goeden beide
have ende erve airts wijlen vander vorst geheeten
de putte t eenre en henricke vand speelhove sect
der stad van loeven als man en momboir jouffr katlijne
vander vorst inden name van hem selve en va wege
jans kerckmans zijns zwags en jouffr paschasien vand
vorst zijnre huysvr zust der voirs jouffr katlijne t ande
zijden hebben de voirs henrick van boesschot en henr
vand speelhove den selven dach uutgestelt ende
vlinght op hope van peyse tot van heden in xiiii
nachten naistcomen te mistijde om alsdan te dienen
gelijck hij op heden gedient soude hebben corbghe tymple febr xi